**Contract de prestări de servicii**

**mutare mobilier, echipamente IT, documente, materiale birotică și alte bunuri specifice mutărilor de tip office din cadrul Instituției Prefectului-Județul Sălaj, de la sediul din Piața 1 Decembrie 1989, nr. 12, Zalău la clădirea Business Center din Piața Unirii, nr.19, etaj 3, Zalău**

**nr. \_\_\_\_\_\_\_ data \_\_\_\_\_\_\_\_\_\_**

**Preambul**

În temeiul Legii nr. 98/2016 privind achiziţiile publice, cu modificarile si completarile ulterioare şi a H.G nr. 395/2016 pentru aprobarea Normelor metodologice de aplicare a Legii privind achiziţiile publice, s-a încheiat prezentul contract de servicii,

**1. Părţile contractante**

**S.C\_\_\_\_\_\_\_\_\_\_\_\_\_\_\_\_\_**, cu sediul în \_\_\_\_\_\_\_\_\_\_\_\_, str. \_\_\_\_\_\_\_\_\_\_\_, nr \_\_\_\_\_\_\_\_, județul \_\_\_\_\_\_\_, telefon \_\_\_\_\_\_\_\_, fax \_\_\_\_\_\_\_\_\_, înregistrată la Registrul Comerţului sub numărul \_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_, cont \_\_\_\_\_\_\_\_\_\_\_ deschis la Trezoreria \_\_\_\_\_\_\_\_\_\_\_\_, reprezentată prin administrator \_\_\_\_\_\_\_\_\_, în calitate de prestator, pe de o parte

şi

**INSTITUŢIA PREFECTULUI - JUDEŢUL SĂLAJ** cu sediul în municipiul Zalău, Piața 1 Decembrie 1918, nr. 12, județul Sălaj, telefon: 0260/615450, Fax: 0260/661270, cod fiscal 4494780, cont RO40TREZ23A510103203004X deschis la Trezoreria Municipiului Zalău, reprezentată prin DARI TOMA- prefect al județului, în calitate de beneficiar, pe de altă parte

***2. Definiţii***

2.1 - În prezentul contract următorii termeni vor fi interpretaţi astfel:

*a.* ***contract***– reprezintă prezentul contract şi toate Anexele sale.

*b.* ***beneficiar şi prestator***- părtile contractante, aşa cum sunt acestea numiteîn prezentul contract;

*c.* ***preţul contractului***- preţul plătibil prestatorului de către achizitor, în bazacontractului, pentru îndeplinirea integrală şi corespunzătoare a tuturor obligaţiilor asumate prin contract;

*d.* ***servicii*** *-* activităţi a căror prestare fac obiect al contractului;

*e.* ***ofertă*** - documentaţia care cuprinde propunerea tehnică și propunerea financiară;

*f.* ***propunerea tehnică*** - document al ofertei, elaborat pe baza cerinţelor din caietul de sarcini, stabilite de autoritatea contractantă;

*g.* ***propunerea financiară*** - document al ofertei prin care se furnizează informaţiile cerute prin documentaţia de atribuire cu privire la preţ, tarif, alte condiţii financiare și comerciale;

*h****. caiet de sarcini*** - document, reprezentând anexă a prezentului contract de lucrări, întocmit de către achizitor, care include definirea condiţiilor, specificaţiilor tehnice și, totodată, indicaţiile privind regulile de baza care trebuie respectate în elaborarea propunerii tehnice de către furnizor;

*i****. durata contractului*** - intervalul de timp în care prezentul contract operează valabil între părţi, potrivit legii, ofertei și documentaţiei de atribuire, de la data intrării sale în vigoare și până la epuizarea convenţională sau legală a oricărui efect pe care îl produce, inclusiv perioada de garanţie și eventualele pretenţii fondate pe clauzele sale;

*j.* ***penalități*** - despăgubirea stabilită în contractul de lucrări ca fiind plătibilă de către una din părţile contractante către cealaltă parte în caz de neîndeplinire a obligaţiilor din contractul de lucrări sau de îndeplinire cu întârziere față de termenele limită, astfel cum au fost stabilite de părţi;

***k. daune-interese moratorii***, despăgubiri în bani ce reprezintă echivalentul prejudiciului cauzat creditorului prin întârzierea executării obligaţiei asumate contractual de către debitor.

***l. daune-interese compensatorii***, despăgubiri în bani a căror plată incumbă debitorului pentru repararea prejudiciului încercat de creditor ca urmare a neexecutării (totale sau parţiale) ori a executării defectuoase a obligaţiilor asumate de debitor;

*m.* ***rezilierea contractului*** - se înţelege desfiinţarea pe viitor a contractului de lucrări, fără ca aceasta să aducă atingere prestaţiilor succesive care au fost făcute anterior rezilierii;

*n.* ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*p****. zi*** - zi calendaristică; ***an*** - 365 de zile.

1. ***Interpretare***

3.1În prezentul contract, cu excepţia unei prevederi contrare cuvintele laforma singular vor include forma de plural şi vice versa, acolo unde acest lucru este permis de context.

3.2Termenul “zi”sau “zile” sau orice referire la zile reprezintă zile calendaristicedacă nu se specifică in mod diferit.

***4. Obiectul contractului***

4.1 Obiectul prezentului Contract constă în prestarea, de către Prestator, în favoarea Beneficiarului, a serviciilor de mutare (demontare, încărcare transport, descărcare, montare ) mobilier, echipamente IT, documente, materiale birotică și alte bunuri specifice mutărilor de tip office, pentru relocarea birourilor (aferente celor 43 de angajați) din cadrul Instituției Prefectului-Județul Sălaj, de la clădirea Business Center din Piața Unirii, nr.19, etaj 3, Zalău la sediul din Piața 1 Decembrie 1989, nr. 12, Zalău la (distanță 500 m).

4.2 Serviciile de mutare presupun următoarele operațiuni ce trebuie realizate de prestator:

- Împachetarea, transportul documentelor ;

- Demontarea/remontarea oricărui tip de mobilier;

- Protecţia pieselor de mobilier cu pături speciale din bumbac, folie stretch, folie cu bule în timpul transportului;

- Acordarea unei atenții sporite la împachetarea componentelor IT, fie că este vorba de calculatoare, laptopuri, imprimante, rack-uri de reţea sau alte componente aferente,;

- Împachetarea obiectelor din sticlă în pături speciale din bumbac/folie cu bule destinate pentru astfel de operaţiuni;

- Furnizarea de saci, cutii şi a materiale aferente de împachetat pentru mutările de tip office;

- Manipularea bunurilor pe scări;

-Transportul bunurilor la noua locaţie cu cel puţin două autoutilitare ( 3,5 tone ) bine întreţinute de volum maxim pentru un timp redus al relocării;

- Montarea şi aşezarea mobilierului la noua locaţie pe poziţiile indicate de către angajaţii Instituției Prefectului-județul Sălaj (responsabilii de cameră însărcinaţi cu verificarea poziţionării corecte a mobilierului şi a echipamentelor IT);

- Servicii diverse de fixare poliţe, fixare dulapuri suspendate, etc.;

- Strângerea materialelor folosite la împachetat.

4.3 Beneficiarul se obligă să platească preţul convenit în prezentul contract pentru serviciile prestate.

1. ***Preţul contractului***

5.1. Pretul convenit pentru îndeplinirea contractului, plătibil prestatorului de catre achizitor, este de \_\_\_\_\_\_\_\_\_leila care se adaugă TVA conform legislației în vigoare.

5.2. (1) Plata se face în baza facturilor emise de prestator şi a procesului verbal de recepție a serviciilor prestate, prin care se confirmă de către beneficiar execuția corepunzătoare a acestora de către prestator.

(2) Plata facturilor aferente serviciilor se va face în termenul de max 30 de zile calendaristice de la data primirii facturii fiscale.

5.3. Preţul contractului este ferm și nu se actualizează pe toată durata contractului.

1. ***Durata contractului***

6.1. Durata contractului este de la data semnării până la data îndeplinirii în integralitate a obligatiilor prevăzute în contract și efectuarea plății.

6.2. Prestarea serviciilor de mutare ce fac obiectul prezentului contract se va realiza în maxim 2 zile calendaristice, între orele 8-16, de la primirea comenzii ferme din partea beneficiarului.

1. ***Documentele contractului***

7.1 Documentele contractului sunt:

*a) caietul de sarcini;*

*b) propunerea tehnică şi propunerea financiară;*

*c) acte adiţionale, după caz*

7.2 În cazul în care, pe parcursul executării contractului se constată că anumite elemente ale propunerii tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

1. ***Garanţia de bună execuţie a contractului***

Nu se solicită.

1. ***Obligaţiile principale ale prestatorului***

9.1 (1) Prestatorul are obligaţia de a executa serviciile prevăzute în contract cu profesionalismul şi promtitudinea cuvenite angajamentului asumat si in conformitate cu legislatia in vigoare în maxim 3 zile calendaristice de la primirea comenzii ferme din partea beneficiarului.

(2) Prestatorul se obligă să presteze serviciile ce fac obiectul contractului la standardele și performanţele prezentate în propunerea tehnică, anexă la contract, în conformitate cu prevederile legislaţiei româneşti şi comunitare din domeniu.

(3) Prestatorul se obligă să asigure:

a) dotările specifice (utilaje, echipamente tehnice, echipamente de protecţia etc.) necesare desfăşurării activităţii (autovehicule de transport 3,5 tone) precum şi personalul necesar îndeplinirii serviciilor de manipulare/transport (min 10 persoane);

b) calitatea autovehiculului utilizat, care trebuie să fie corespunzător activităţii desfăşurate, fără a pune în pericol integritatea bunurilor transportate;

c) integritatea bunurilor transportate pe toată perioada manipulării şi transportului, eventualele lipsuri/deteriorări urmând a fi remediate pe cheltuiala acestuia;

d) manipularea mobilierului, obiectelor de inventar şi a mijloacelor fixe, astfel încât să nu se producă deteriorări sau pierderi ale acestora până la punerea pe poziţie stabilită de beneficiar;

e) remediarea pe propria cheltuială a stricăciunilor/deteriorărilor apărute în timpul operaţiunilor de mutare din vina personalului angajat de Prestator. În urma remedierii defectului, predarea echipamentului în stare funcţionabilă se face către funcţionarul public care îl are în gestiune tot pe bază de proces-verbal;

f) toate intervenţiile care necesită demontarea şi remontarea, aceste intervenții realizându-se numai de către personalul specializat al firmei prestatoare;

g) propriul echipament necesar pentru buna derulare a acestui contract, niciun echipament nu va fi achiziţionat în numele beneficiarului ca parte a acestui contract de servicii sau transferat acestuia la sfârşitul acestui contract.

1. ***Obligaţiile principale ale beneficiarului***

10.1 Beneficiarul se obligă să pună la dispoziţia prestatorului orice facilităţi şi/sau informaţii pe care acesta le solicită şi care sunt necesare îndeplinirii contractului.

10.2 Beneficiarul mai are următoarele obligatii:

1. să furnizeze în timp util toate datele, informaţiile şi documentele solicitate de prestator în vederea prestării complete si corecte a serviciilor acestuia ;
2. să colaboreze cu prestatorul pe toată durata derulării prezentului Contract ;
3. să nu stânjenească sau să împiedice, în orice fel, prestarea serviciilor de către prestator, personal sau prin alți mandatari ai săi.

10.3 Beneficiarul se obligă să recepţioneze serviciile prestate, conform clauzei 12.

10.4 Beneficiarul se obligă să efectueze plățile aferente serviciilor prestate în termen de 30 zile de la data primirii (înregistrării) facturii însoțită de procesul verbal de recepție fără obiecțiuni a serviciilor prestate.

1. ***Sancţiuni pentru neîndeplinirea culpabilă a obligaţiilor***

11.1 Oricare dintre părţi este pusă de drept în întârziere dacă, din vina sa exclusivă, nu-şi îndeplineşte, total sau parţial, obligaţiile asumate şi la termenele stabilite în contract.

11.2 In cazul in care, din vina sa exclusiva, Prestatorul nu reuseste sa-si execute obligatiile asumate prin contract, atunci acesta va plati, ca penalitati, o suma echivalenta cu o cota procentuala de 0,1% pentru fiecare zi de intarziere, calculata la valoarea prestației neefectuate.

11.3. Dacă Prestatorul începe să își îndeplinească, sau după caz, reia îndeplinirea obligațiilor asumate și/sau care îi revin potrivit prezentului contract, acesta rămâne în continuare obligat la plata penalităților aferente perioadei de întârziere în prestarea serviciilor, întrucât calculul penalităților de întârziere nu absolvă Prestatorul de executarea acestor obligații, potrivit contractului.

11.4 Pentru întârzierea la plată a facturilor peste termenul prevăzut la punctul 10.4 , Prestatorul are dreptul de a calcula cu titlu de dobândă penalizatoare pentru fiecare zi de întârziere după data scadenței, o sumă în cuantum de 0,1% din valoarea facturii neonorată în termen, calculată până la achitare.

11.5 Beneficiarul își rezervă dreptul de a renunța oricând, printr-o notificare scrisă adresată prestatorului, fără nicio compensație, dacă acesta din urmă dă faliment, cu condiția ca această anulare să nu prejudicieze sau să afecteze dreptul la acțiune sau despăgubire pentru prestator. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

11.6. Beneficiarul îşi rezervă dreptul de a renunţa oricând la contract, printr-o notificare scrisă, adresată Prestatorului, fără nicio compensaţie, în condiţiile în care achizitorul, din motive temeinice, nu mai poate asigura plata obiectului contractului. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***12. Recepţia serviciilor prestate***

12.1 Recepţia serviciilor prestate se va face la noua locație a Beneficiarului, în conformitate cu cerințele prezentului contract.

12.2 Verificările vor fi efectuate în prezenţa Prestatorului în conformitate cu prevederile din prezentul contract, Beneficiarul având obligaţia de a notifica prestatorului identitatea reprezentanţilor săi împuterniciţi pentru acest scop.

12.3 Recepția serviciilor sa va consemna într-un proces verbal de recepție, prin care se certifică efectuarea serviciilor solicitate şi recepţia lor.

***13. Amendamente***

Parţile contractante au dreptul, în limita legii, ca pe durata îndeplinirii contractului să convină asupra modificarii clauzelor contractului, prin act adiţional, numai în cazul apariţiei unor circumstanţe care lezează interesele legitime ale acestora şi care nu au putut fi prevăzute la data încheierii contractului.

***14. Forţa majoră***

14.1 Forţa majoră este constatată de o autoritate competentă.

14.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

14.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

14.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

14.5 Dacă forţa majoră acţionează sau se estimează ca va acţiona o perioadă mai mare de 10 zile, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

***15.Rezilierea contractului***

În cazul neexecutării de către părţile contractante a obligaţiilor asumate, contractul se reziliază de plin drept, fără punere în întârziere, acţiune în justiţie şi fără nicio altă formalitate.

***16.Soluţionarea litigiilor***

16.1 Beneficiarul şi Prestatorul vor depune toate eforturile pentru a rezolva pe cale amiabilă, orice neînţelegere cu privire la realizarea prevederilor prezentului contract.

16.2 Dacă după 3 zile de la încercarea rezolvării acestor neînţelegeri nu se ajunge la un rezultat favorabil ambelor părţi contractante, partea vătămată se poate adresa instanţelor judecătoreşti competente pentru soluţionarea litigiului.

***17. Cesiunea***

17.1 Prestatorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al Beneficiarului.

17.2 Cesiunea nu va exonera Prestatorul de nicio responsabilitate privind garanţia serviciilor sau orice alte obligaţii asumate prin contract.

***18. Comunicări***

*18.1*(1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

18.2 - Comunicările între părţi se pot face şi prin telefon, telegramă, fax sau e-mail cu condiţia confirmării în scris a primirii comunicării.

***19. Legea aplicabilă contractului***

Contractul va fi interpretat conform legilor din România.

Părţile au înţeles să încheie azi, .............2022 prezentul contract, în două exemplare, câte unul pentru fiecare parte.

**Beneficiar, Prestator,**

**INSTITUȚIA PREFECTULUI – JUDEȚUL SĂLAJ**